****Pr Tiina Uudeberg

Kaitseplaneerimise asekantsler

Kaitseministeerium (reg. kood 70004502)

Sakala 1

Tallinn 15094

Sihtasutus CR14 taotlus 09.05.2023 riigieelarvelise toetuse lepingu pikendamiseks

Tallinn 15.04.2024 CR-1-6/10

Austatud proua Uudeberg

09.05.2023 CR14 ja Kaitseministeeriumi vahel sõlmitud riigieelarvelise toetuse kasutamise lepingu alusel eraldas Kaitseministeerium CR14-le toetust põhikirjaliste ülesannete täitmiseks ning CR14 nõukogu poolt kinnitatud CR14 arengukava elluviimiseks. Toetust anti summas 3 279 452 eurot, lepingu tähtajaks on 31.12.2023.

Toetuse kasutamise ja elluviidud tegevuste osas (sh lepingu punktis 4 nimetatud kriteeriumite edukas täitmine) on CR14 andnud ülevaate lepingus nimetatud tingimustel. Toetuse kulude ülevaade majandusliku sisu järgi on leitav aruandlussüsteemis SAP BO kasutades asutuse koodi KS2, perioodi 2023 ja toetuse koodi 8KS2-KM.

Seisuga 31.12.2023 on nimetatud toetusest kasutamata 345 390,61 eurot, mille põhjuseks on riist- ja tarkvarahangete/tarnete edasi lükkumine 2024.aastasse.

Sellest tulenevalt taotleme käesolevaga kõnealuse lepingu pikendamist ja rahaliste vahendite kasutamist kuni 31.12.2024 küberharjutusvälja kettamassiivide lahenduse ja Cisco internconnect võrguseadmete hangete lõpule viimiseks.

Lugupidamisega

/allkirjastatud digitaalselt/

Silver Andre

Juhatuse liige/tegevjuht